CELEX: E2013P0008
Language: mt
Date: 2013-06-24 00:00:00
Title: Azzjoni mressqa fl- 24 ta’ Ġunju 2013 minn Abelia kontra l-Awtorità ta' Sorveljanza tal-EFTA (Kawża E-8/13)

3.10.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/12
            
         Azzjoni mressqa fl-24 ta’ Ġunju 2013 minn Abelia kontra l-Awtorità ta' Sorveljanza tal-EFTA
   (Kawża E-8/13)
   2013/C 287/08
   Azzjoni kontra l-Awtorità ta' Sorveljanza ġiet ippreżentat quddiem il-Qorti tal-EFTA fl-24 ta' Ġunju 2013 minn Abelia, rappreżentata mill-avukat Ingebjørg Harto u l-avukat Nina Lea Gjerde, il-Konfederazzjoni tal-Intrapriża Norveġiża (NHO), PO Box 5250 Majorstuen, 0303 Oslo, Norveġja.
   L-Applikant jitlob lill-Qorti tal-EFTA sabiex:
   
               (1)
            
            
               Tiddikjara null l-Artikolu 1 tad-Deċiżjoni tal-Awtorità ta’ Sorveljanza tal-EFTA Nru 160/13/COL tal-24 ta’ April 2013;
            
         
               (2)
            
            
               Tordna lill-Awtorità tħallas l-ispejjeż ta’ dawn il-proċedimenti.
            
         
      L-isfond legali u fattwali u r-raġunijiet legali miġjuba bħala sostenn:
   
   
               —
            
            
               L-Applikant huwa assoċjazzjoni tal-kummerċ u ta' min iħaddem fil-Konfederazzjoni tal-Intrapriża Noveġiża (Næringslivets Hoved-organisasjon) li tirrappreżenta 1 250 kumpanija membru tal-IT, it-telekomunikazzjonijiet, ir-riċerka u l-żvilupp, is-servizzi ta' konsulenza u l-edukazzjoni.
            
         
               —
            
            
               Il-bażi tal-applikazzjoni hija d-Deċiżjoni tal-Awtorità ta' Sorveljanza Nru 160/13/COL tal-24 ta' April 2013 li tingħalaq il-kawża mingħajr ma tinfetaħ il-proċedura formali ta' investigazzjoni dwar jekk id-dispożizzjonijiet Norveġiżi dwar il-VAT u l-kumpens għall-VAT għandhomx jitqiesu bħala għajnuna mill-Istat skont l-Artikolu 61(1) tal-Ftehim taż-ŻEE.
            
         
               —
            
            
               L-Applikant jafferma, fost l-oħrajn, li:
               
                           —
                        
                        
                           l-Awtorità ta' Sorveljanza tal-EFTA naqset milli tniedi proċedura formali ta' investigazzjoni skont l-Artikolu 1(2) fil-Parti I tal-Protokoll 3 tal-Ftehim bejn l-Istati tal-EFTA dwar l-Istabbiliment ta' Awtorità ta' Sorveljanza u Qorti tal-Ġustizzja (SCA), ara l-Artikolu 4(4) fil-Parti II tal-Protokoll 3 SCA;
                        
                     
                           —
                        
                        
                           l-Awtorità tas-Sorveljanza tal-EFTA naqset milli tipprovdi raġunijiet kif meħtieġ mill-Artikolu 16 SCA.